**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2019-04-08 Nr. TAR-29

 Posėdis vyksta 2019-04-08. Pradžia 13.00 val.

 Posėdžio pirmininkė – Jolanta Skrabulienė

 Posėdžio sekretorė – Lietutė Demidova.

 Posėdyje dalyvauja komiteto nariai: Alfonsas Vildžiūnas, Artūras Razbadauskas, Saulius Liekis. Nedalyvauja Jonas Sąlyga, Vaida Žvikienė.

 Posėdyje dalyvavusių komiteto narių ir asmenų sąrašai pridedami (1, 2 priedai).

 DARBOTVARKĖ:

 1. Dėl Socialinės paramos mokiniams teikimo tvarkos aprašo patvirtinimo. Pranešėja A. Liesytė.

 2. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

 3. Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui. Pranešėja A. Andruškevičiūtė.

 4. Dėl Klaipėdos miesto savivaldybės visuomenės sveikatos stebėsenos 2017 metų ataskaitos patvirtinimo. Pranešėja R. Perminienė.

 5. Komisijos narių delegavimas. Pranešėja J. Skrabulienė.

 Patvirtinta už – 4.

1. SVARSTYTA. Socialinės paramos mokiniams teikimo tvarkos aprašo patvirtinimas.

 Pranešėja – A. Liesytė. Teigia, kad sprendimo projektas parengtas vadovaujantis Lietuvos Respublikos socialinės paramos mokiniams įstatymo (toliau – Įstatymas) 8 straipsnio 2 dalimi, 10 straipsnio 3 dalimi, 12 straipsnio 1 ir 6 dalimis ir 15 straipsnio 4 dalies 4 punktu, kuriuose numatyta, kad savivaldybės tarybos tvirtina kreipimosi dėl socialinės paramos mokiniams tvarką, mokinių nemokamo maitinimo savivaldybės ir nevalstybinėse mokyklose tvarką, paramos mokinio reikmenims įsigyti tvarką bei nemokamo maitinimo ir paramos mokinio reikmenims įsigyti išimties atvejais teikimo tvarką.

 Sako, kad patvirtinus sprendimo projektą bus užtikrintas teisinio reguliavimo nuoseklumas ir aiškumas įgyvendinant Įstatymo nuostatas praktikoje bei sudarytos palankios sąlygos didinti socialinės paramos veiksmingumą ir efektyvumą - įvertinus buities ir gyvenimo sąlygas, teikti socialinę paramą mokiniams tiems nepasiturintiems asmenims, kurių gaunamos pajamos neužtikrina ekonominio bei socialinio saugumo.

|  |
| --- |
|  NUTARTA. Pritarti pateiktam sprendimo projektui su pakeitimu – išbraukti iš Socialinės paramos mokiniams teikimo tvarkos aprašo 41 punkto žodžius „bei aprūpinimui mokinio reikmenimis“. BALSUOTA: už – 4, prieš – 0, susilaiko – 0. |

 2. SVARSTYTA. Sutikimas perimti valstybės turtą ir jo perdavimas valdyti, naudoti disponuoti patikėjimo teise.

 Pranešėjas – E. Simokaitis. Primena, kad Klaipėdos miesto savivaldybės taryba 2010 m. vasario 18 d. sprendimu Nr. T2-42 ir 2014 m. gegužės 28 d. sprendimu Nr. T2-121 sutiko savivaldybės nuosavybėn perimti valstybei nuosavybės teise priklausančius nekilnojamojo turto objektus, Klaipėdoje: Vytauto g. 13 bei Danės g. 17-1. Šiuo metu yra pasikeitę minėtų nekilnojamojo turto objektų valdytojai, tai yra objektus Vytauto g. 13 bei Danės g. 17-1 patikėjimo teise valdo valstybės įmonė Turto bankas.

 E. Simokaitis teigia, kad Klaipėdos miesto savivaldybė gavo VĮ Turto banko raštą, kuriuo prašoma pakeisti minėtus Savivaldybės tarybos sprendimus, nurodant, kad NT objektus Vytauto g. 13 bei Danės g. 17-1 patikėjimo teise valdo VĮ Turto bankas. Šis Savivaldybės tarybos sprendimas reikalingas LR Vyriausybės nutarimo projektui rengti.

 NUTARTA. Pritarti pateiktam sprendimo projektui.

|  |
| --- |
|  BALSUOTA: už – 4, prieš – 0, susilaiko – 0. |

 3. SVARSTYTA. Pritarimas Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui.

Pranešėja – A. Andruškevičiūtė. Pažymi, kad projektas rengiamas vadovaujantis Lietuvos Respublikos vietos savivaldos įstatymo 16 straipsnio 2 dalies 42 punktu ir atsižvelgiant į Europos jaunimo forumo 2018 m. gruodžio 7 d. ir 2019 m. kovo 13 d. gautus raštus, Klaipėda 2018 m. lapkričio 21 d. tapo nugalėtoja Europos jaunimo sostinės 2021 m. titulo konkurse. Oficialaus titulo suteikimui reikalinga pasirašyti sutartį su Europos jaunimo forumo, kurie organizuoja šį konkursą.

Sutartyje numatytas pagrindas, terminai, sutarties objektas, sąlygos, titulo suteikimo privalumai, šalių teisės ir pareigos. Šia sutartimi Klaipėdos miesto savivaldybė įsipareigoja veikti sąžiningai ir bendradarbiauti, siekiant užtikrinti efektyvų Europos jaunimo sostinės 2021 projekto įskaitant Europos jaunimo sostinės 2021 programą, vykdymą ir vyksmą. Taip pat Klaipėdos miestas įsipareigoja bendradarbiaudamas su Forumu, surengti ir organizuoti Forumo įstatyminį susirinkimą Klaipėdos mieste, kuris vyks 2020 m. Klaipėdos miestas įsipareigoja surengti ir suorganizuoti Europos jaunimo sostinės 2023 metų titulo suteikimo ceremoniją Klaipėdoje. Atsižvelgiant į sutarties 20.2 punktą teisiškai galios angliška versija. Sutarties vertimas į lietuvių kalbą yra pridedamas kaip rengiamoji medžiaga.

Pritarus šiai bendradarbiavimo sutarčiau Klaipėdos miestas oficialiai bus patvirtintas Klaipėda- Europos jaunimo sostine 2021 m. titulas.

 NUTARTA. Pritarti pateiktam sprendimo projektui.

|  |
| --- |
|  BALSUOTA: už – 4, prieš – 0, susilaiko – 0. |

 4. SVARSTYTA. Klaipėdos miesto savivaldybės visuomenės sveikatos stebėsenos 2017 metų ataskaitos patvirtinimas.

 Pranešėja – R. Perminienė. Sako, kad Klaipėdos miesto savivaldybės visuomenės sveikatos stebėsenos 2017 m. ataskaita parengta vykdant Lietuvos Respublikos visuomenės sveikatos stebėsenos (monitoringo) įstatymo 10 straipsnį ir Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, 6.3 ir 6.4 papunkčius, kurie įpareigoja Savivaldybės administracijos direktorių organizuoti savivaldybės visuomenės sveikatos stebėsenos ataskaitos projekto pristatymą savivaldybės tarybai ir visuomenei bei pateikti Higienos institutui Savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d.

 R. Perminienė teigia, kad vadovaudamasi teisės aktų nustatyta tvarka, Savivaldybė atsiskaitys Lietuvos Respublikos sveikatos apsaugos ministerijai ir Higienos institutui už Klaipėdos miesto savivaldybės vykdytą 2017 m. visuomenės sveikatos stebėseną.

 NUTARTA. Pritarti pateiktam sprendimo projektui.

|  |
| --- |
|  BALSUOTA: už – 4, prieš – 0, susilaiko – 0. |

 5. SVARSTYTA. Komisijos narių delegavimas.

 Pranešėja – J. Skrabulienė. Informuoja, kad Savivaldybės administracija prašo deleguoti į Laikinųjų darbų pagal Klaipėdos miesto savivaldybės užimtumo didinimo programą darbdavių atrankos komisiją Ligitą Girskienę ir Ritą Bortą.

 NUTARTA. Deleguoti į Laikinųjų darbų pagal Klaipėdos miesto savivaldybės užimtumo didinimo programą darbdavių atrankos komisiją Ligitą Girskinę ir Ritą Bortą.

|  |
| --- |
|  BALSUOTA: už – 4, prieš – 0, susilaiko – 0. |

 Posėdis baigėsi 13.40 val.

Posėdžio pirmininkė Jolanta Skrabulienė

Posėdžio sekretorė Lietutė Demidova